Κανονισμός (ΕΚ) αριθ. 1500/2000 της Επιτροπής

της 10ης Ιουλίου 2000

για την εφαρμογή του κανονισμού (ΕΚ) αριθ. 2223/96 του Συμβουλίου όσον αφορά τις δαπάνες και τα έσοδα του Δημοσίου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 2223/96 του Συμβουλίου, της 25ης Ιουνίου 1996, περί του ευρωπαϊκού συστήματος εθνικών και περιφερειακών λογαριασμών της Κοινότητας (ΕΣΛ 95(1), όπως τροποποιήθηκε τελευταία από τον κανονισμό (ΕΚ) αριθ. 448/98(2), και ιδίως το άρθρο 2 παράγραφος 2 και το άρθρο 3 παράγραφος 2,

Εκτιμώντας τα ακόλουθα:

(1) Δυνάμει του άρθρου 104 παράγραφος 2 της συνθήκης, η Επιτροπή παρακολουθεί την εξέλιξη της δημοσιονομικής κατάστασης.

(2) Στόχος του περιεχομένου και της δομής των προγραμμάτων σταθερότητας και σύγκλισης είναι να επιτραπεί η πληρέστερη κατανόηση των διαδρομών του ισοζυγίου του Δημοσίου και της δημοσιονομικής στρατηγικής γενικότερα, και θα πρέπει να παρέχονται συμπληρωματικές πληροφορίες σχετικά με τα ποσοστά δαπανών και εσόδων.

(3) Οι κανόνες των εθνικών λογαριασμών, και ιδιαίτερα οι έννοιες του ΕΣΛ 95, θεωρούνται ως μέσα για την εξασφάλιση συγκρισιμότητας και διαφάνειας των στοιχείων μεταξύ των κρατών μελών.

(4) Το παράρτημα Α "Ευρωπαϊκό σύστημα λογαριασμών ΕΣΛ 95" του κανονισμού ΕΣΛ 95 δεν αναφέρεται στις δαπάνες και τα έσοδα του Δημοσίου, αλλά παρέχει το πλαίσιο για τον καθορισμό τους σε αναφορά με έναν κατάλογο κατηγοριών του ΕΣΛ 95.

(5) Η εισαγωγή μακροοικονομικών μεγεθών σχετικών με τις δαπάνες και τα έσοδα του Δημοσίου προϋποθέτει σχετικές τροποποιήσεις στο πρόγραμμα διαβίβασης στοιχείων των εθνικών λογαριασμών.

(6) Μια πρόσθετη διαβίβαση κυρίων μακροοικονομικών μεγεθών του Δημοσίου (ετήσια δεδομένα), που θα πραγματοποιείται το Μάρτιο κάθε έτους, θα παρέχει χρήσιμες πληροφορίες για τις εξελίξεις του δημοσίου ελλείμματος.

(7) Σύμφωνα με το άρθρο 2 παράγραφος 2 του κανονισμού (ΕΚ) αριθ. 2223/96, τυχόν τροποποιήσες του ΕΣΛ 95 που έχουν στόχο την αποσαφήνιση και βελτίωση του περιεχομένου του και προϋποθέτουν αλλαγές των στοιχείων που ζητούνται από τα κράτη μέλη, εγκρίνονται από την Επιτροπή σύμφωνα με τη διαδικασία που προβλέπεται από το άρθρο 4 του ανωτέρω κανονισμού.

(8) Ζητήθηκε η γνώμη της επιτροπής στατιστικών για θέματα νομισματικά, χρηματοπιστωτικά και ισοζυγίου πληρωμών που έχει συσταθεί με την απόφαση 91/115/ΕΟΚ(3).

(9) Τα μέτρα που προβλέπονται από τον παρόντα κανονισμό είναι σύμφωνα με τη γνώμη της επιτροπής στατιστικού προγράμματος, που έχει συσταθεί με την απόφαση 89/382/ΕΟΚ, Ευρατόμ(4),

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στόχος του παρόντος κανονισμού είναι η παροχή του ορισμού των δαπανών και των εσόδων του Δημοσίου, η συμπλήρωση των ταξινομήσεων των συναλλαγών αγαθών και υπηρεσιών (P) και των διανεμητικών συναλλαγών (D) και η τροποποίηση του προγράμματος διαβίβασης στοιχείων των εθνικών λογαριασμών.

Άρθρο 2

Το παράρτημα Α ("Ευρωπαϊκό Σύστημα Λογαριασμών ΕΣΛ 95") και το παράρτημα Β ("Πρόγραμμα διαβίβασης στοιχείων των εθνικών λογαριασμών") του κανονισμού (ΕΚ) αριθ. 2223/96 τροποποιούνται σύμφωνα με το παράρτημα του παρόντος κανονισμού.

Άρθρο 3

Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 10 Ιουλίου 2000.

Για την Επιτροπή

Pedro Solbes Mira

Μέλος της Επιτροπής

(1) ΕΕ L 310 της 30.11.1996, σ. 1.

(2) ΕΕ L 58 της 27.2.1998, σ. 1.

(3) ΕΕ L 59 της 6.3.1991, σ. 19.

(4) ΕΕ L 181 της 28.6.1989, σ. 47.

ΠΑΡΑΡΤΗΜΑ

Τα παραρτήματα Α και Β του κανονισμού (ΕΚ) αριθ. 2223/96 τροποποιούνται ως εξής:1. Στο παράρτημα Α:α) Στο κεφάλαιο 3 παράγραφος 3.23, προστίθεται η ακόλουθη πρόταση: "Το λοιπό μη εμπορεύσιμο προϊόν (P.13) μπορεί να υποδιαιρεθεί σε δύο στοιχεία: πληρωμές για το λοιπό μη εμπορεύσιμο προϊόν (P.131 ), που αποτελούνται από διάφορες αμοιβές και επιβαρύνσεις, και λοιπό μη εμπορεύσιμο προϊόν, άλλο (P.132), που καλύπτει το προϊόν που παρέχεται δωρεάν.".

β) Στο κεφάλαιο 3, οι παράγραφοι 3.79 και 3.96 αντικαθίστανται αντιστοίχως από τα ακόλουθα κείμενα: "3.79. Η τελική καταναλωτική δαπάνη (P.3) από το κράτος περιλαμβάνει δύο κατηγορίες δαπανών, παρόμοιες με τις δαπάνες των ΜΚΙΕΝ:

α) αξία των υπηρεσιών και των αγαθών που παράγονται από το ίδιο το κράτος (P.1) εκτός από τις επενδύσεις για ίδιο λογαριασμό (που αντιστοιχούν με το P.12) και τις πωλήσεις εμπορεύσιμου προϊόντος (P.11) και πληρωμές για το λοιπό μη εμπορεύσιμο προϊόν (P.131)·

β) αγορές, από το κράτος, αγαθών και υπηρεσιών που παράγονται από παραγωγούς εμπορεύσιμου προϊόντος και τα οποία παρέχονται σε νοικοκυριά -χωρίς μετασχηματισμό- ως κοινωνικές μεταβιβάσεις σε είδος (D.6311+D.63121+D.63131). Αυτό σημαίνει ότι το κράτος απλώς πληρώνει αγαθά και υπηρεσίες τα οποία οι πωλητές παρέχουν στα νοικοκυριά."

"3.96. Οι τελικές καταναλωτικές δαπάνες (P.3) από το κράτος ή από ΜΚΙΕΝ ισούνται με το άθροισμα του επιμέρους προϊόντος τους (P.1), συν τη δαπάνη για προϊόντα που παρέχονται σε νοικοκυριά μέσω παραγωγών εμπορεύσιμου προϊόντος -μέρος των κοινωνικών μεταβιβάσεων σε είδος (D.6311+D.63121+D.63131)- μείον τις πληρωμές από άλλες μονάδες - εμπορεύσιμη παραγωγή (P.11) και τις πληρωμές για το λοιπό μη εμπορεύσιμο προϊόν (P.131), μείον το σχηματισμό κεφαλαίου για ίδιο λογαριασμό (που αντιστοιχεί με το P.12)."

γ) Στο κεφάλαιο 4 παράγραφος 4.105 τρίτο εδάφιο "Λοιπές παροχές κοινωνικής ασφάλισης σε είδος (D. 6312)", προστίθεται η ακόλουθη πρόταση: "Επομένως, οι λοιπές παροχές κοινωνικής ασφάλισης σε είδος μπορούν να υποδιαιρεθούν σε αυτές για τις οποίες η υπηρεσία παράγεται από παραγωγούς εμπορεύσιμου προϊόντος και αγοράζεται από μονάδες του Δημοσίου ή ΜΚΙΕΝ (D. 63121), και αυτές για τις οποίες η υπηρεσία παράγεται από παραγωγούς μη εμπορεύσιμου προϊόντος (D. 63122)."

δ) Στο κεφάλαιο 4 παράγραφος 4.105 τέταρτο εδάφιο "Παροχές κοινωνικής βοήθειας σε είδος (D. 6313)", προστίθεται η ακόλουθη πρόταση: "Επομένως, οι παροχές κοινωνικής βοήθειας σε είδος μπορούν να υποδιαιρεθούν σε αυτές για τις οποίες η υπηρεσία παράγεται από παραγωγούς εμπορεύσιμου προϊόντος και αγοράζεται από μονάδες του Δημοσίου ή ΜΚΙΕΝ (D. 63131), και αυτές για τις οποίες η υπηρεσία παράγεται από παραγωγούς μη εμπορεύσιμου προϊόντος (D.63132)."

ε) Στο κεφάλαιο 8 εισάγεται η ακόλουθη νέα παράγραφος 8.99 α): "ΔΑΠΑΝΕΣ ΚΑΙ ΕΣΟΔΑ ΤΟΥ ΔΗΜΟΣΙΟΥ

8.99 α) Οι δαπάνες και τα έσοδα του Δημοσίου ορίζονται σε αναφορά με έναν κατάλογο κατηγοριών του ΕΣΛ 95.

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

Εξ ορισμού, η διαφορά μεταξύ των εσόδων του Δημοσίου και των δαπανών του Δημοσίου είναι η καθαρή χορήγηση (+)/καθαρή λήψη (-) δανείων του δημόσιου τομέα.

Οι συναλλαγές D.41, D.7, D.92 και D.99 είναι ενοποιημένες. Οι λοιπές συναλλαγές δεν είναι ενοποιημένες".

στ) Στο παράρτημα IV, στην "Ταξινόμηση συναλλαγών και λοιπών ροών", τομέας "Συναλλαγές αγαθών και υπηρεσιών (προϊόντων) (P)", υποτομέας "P.1. Προϊόν (παραγωγή)", προστίθενται οι ακόλουθες εγγραφές:

">ΘΕΣΗ ΠΙΝΑΚΑ>"

ζ) Στο παράρτημα IV, στην "Ταξινόμηση συναλλαγών και λοιπών ροών", τομέας "Διανεμητικές συναλλαγές (D)", υποτομέας "D.6 Κοινωνικές εισφορές και παροχές", εισάγονται οι ακόλουθες εγγραφές μετά το D.6312:

">ΘΕΣΗ ΠΙΝΑΚΑ>"

η) Στο παράρτημα IV, στην "Ταξινόμηση συναλλαγών και λοιπών ροών", τομέας "Διανεμητικές συναλλαγές (D)", υποτομέας "D.6 Κοινωνικές εισφορές και παροχές", εισάγονται οι ακόλουθες εγγραφές μετά το D.6313:

">ΘΕΣΗ ΠΙΝΑΚΑ>"

2. Στο παράρτημα Β:α) Στον πίνακα με τίτλο "Γενική επισκόπηση των πινάκων", εισάγεται η ακόλουθη νέα γραμμή 3 α):

">ΘΕΣΗ ΠΙΝΑΚΑ>"

β) Ο πίνακας 2 αντικαθίσταται από τον εξής:

"Πίνακας 2 - Κύρια μακροοικονομικά μεγέθη του δημόσιου τομέα

Κανόνες ενοποίησης: οι συναλλαγές D.41, D.7, D.92 και D.99 ενοποιούνται. Οι λοιπές συναλλαγές δεν ενοποιούνται.

>ΘΕΣΗ ΠΙΝΑΚΑ>"

γ) Ο πίνακας 11 αντικαθίσταται από τον ακόλουθο πίνακα:

">PIC FILE= "L_2000172EL.000901.EPS">"

δ) Στις "Παρεκκλίσεις σχετικά με τους πίνακες που πρέπει να υποβληθούν στο πλαίσιο του ερωτηματολογίου 'ΕΣΛ 95'ανά χώρα, σημείο 7.1 (ΙΡΛΑΝΔΙΑ - Παρεκκλίσεις για πίνακες)" Εισάγεται η ακόλουθη νέα γραμμή 6 α):

">ΘΕΣΗ ΠΙΝΑΚΑ>"

ε) Στις "Παρεκκλίσεις σχετικά με τους πίνακες που πρέπει να υποβληθούν στο πλαίσιο του ερωτηματολογίου 'ΕΣΛ 95'ανά χώρα, σημείο 10.1 (ΚΑΤΩ ΧΩΡΕΣ - Παρεκκλίσεις για πίνακες)" Εισάγεται η ακόλουθη νέα γραμμή 6 α):

">ΘΕΣΗ ΠΙΝΑΚΑ>"